अस्पताल में आग : नाराज परिजनों ने की तोड़फोड़  
कोलकाता के अस्पताल में आग लगने के बाद परिजनों ने इस घटना में मरे और घायल लोगों की सूची नहीं लगाए जाने से नाराज होकर तोड़फोड़ की।
कोलकाता के एएमआरआई अस्पताल में तड़के आग लगने के बाद वहां भर्ती रोगियों के परिजनों ने इस घटना में मरे और घायल हुए लोगों की सूची नहीं लगाए जाने से नाराज होकर स्वागत कक्ष में तोड़फोड़ की।  पुलिस ने बताया कि रोगियों के ढेर सारे परिजनों ने अस्पताल के स्वागत कक्ष के दरवाजों में लगे शीशे तोड़ डाले और अस्पताल का रजिस्टर फेंक दिया। पुलिस के अनुसार अस्पताल में भर्ती कुछ रोगियों को सरकारी एसएसकेएम अस्पताल ले जाया गया है।